Mali by sme investovať do rozvoja priemyslu alebo kultúry?

1.Scénar hodiny

Čas: 90 min. (dve hodiny)

Priebeh hodiny:

1. Privítanie žiakov – 1 min.
2. Predstavenie témy a formy práce na hodine – 2 min.
3. Prezentácia filmu – 5 min.
4. Rozdelenie triedy do 2 skupín – 2 min.
5. Vylosovanie strany – 2 min.
6. Príprava diskusie – rozdanie otázok a zabezpečenie prístupu k internetovým zdrojom – 20 min.
7. Diskusia – 33 min.
8. Porada poroty a učiteľa o tom, ktorá strana vyhrala. Porota nemusí byť jednohlasná, ale vyhrá tá strana, ktorá získa prevahu pri hlasovaní. 5 min.
9. Ohlásenie víťazov diskusie a odôvodnenie (svoj názor môžu vyjadriť všetci členovia poroty) – 5 - 10 min.
10. Zhrnutie diskusie učiteľom, poukázanie na jej silné stránke. Ohodnotenie najaktívnejších žiakov dobrou známkou 5 - 10 min.

Pokyny a tipy ako implementovať diskusiu do vzdelávacieho procesu nájdete v Kapitole č. 2: *Všeobecné odporúčania pre učiteľov o diskusiách pri práci s mládežou so sluchovým postihnutím*.

1. Otázky pre žiakov

Počas prípravy na diskusiu by mal učiteľ rozdať žiakom otázky.

|  |  |
| --- | --- |
| **Otázky pre zástancov priemyselných investícií** | **Otázky pre zástancov kultúrnych investícií** |
| 1. Prinášajú investície do priemyslu hospodársky rozvoj krajiny, ktorý prirodzene podporuje aj rozvoj jej kultúry? 2. Je kultúra investíciou, ktorá prináša blahobyt všetkých občanov? Prináša hospodársky rozvoj krajiny blahobyt a prosperitu občanov? 3. Vyčleňuje štát pri financovaní priemyslu aj prostriedky na vzdelávanie a infraštruktúru, čím vlastne podporuje aj materiálnu a technickú kultúru? 4. Tým, že štát investuje do priemyslu, investuje aj do školstva a vzdelávania svojich občanov? Patria vzdelaní ľudia medzi najčastejších konzumentov vysokej kultúry? 5. Môže bohatá spoločnosť efektívne financovať kultúru? 6. Chcú bohatí jednotlivci alebo firmy kupovať umelecké diela alebo byť mecenášmi kultúry? 7. Dá sa bez prosperujúceho priemyslu a sprievodných služieb vybudovať strednú vrstvu, ktorá bude stabilizátorom spoločenského života a garantom rozvoja kultúry? 8. Starajú sa bohatšie krajiny o rozvoj kultúry? Majú napríklad prostriedky na obnovu pamiatok, údržbu divadiel alebo filharmónie? 9. Zaujíma ľudí v prvom rade kultúra alebo skôr zabezpečenie slušnej existencie? Čo je dôležitejšie: rozvoj kultúry alebo zabezpečenie blahobytu občanov? 10. Čo najviac podporujú najbohatšie krajiny sveta: priemysel, hospodárstvo alebo kultúru? 11. Existuje vzťah medzi bohatstvom štátu a kvalitou a množstvom kultúry, ktorá v ňom vzniká a ďalej sa rozvíja? | 1. Vyplýva rozvoj podnikania z kultúrnych podmienok súčasného štátu? 2. Možno dosiahnuť vyšší ekonomický rast podporovaním kultúry podnikania, než veľkými vládnymi investíciami do budovania priemyselných závodov? 3. Obmedzuje sa kultúra len na umenie? 4. Čo určuje kvalitu života občanov? Hrubý domáci produkt alebo prístup k vzdelávaniu, zdravotnej starostlivosti a široko chápanej kultúre? 5. Poznáte krajiny, ktoré sa snažia zvyšovať predovšetkým produkciu tovarov a služieb, ale neberú ohľad na občanov, prírodné prostredie a ochranu prírody? Dokáže priemysel ničiť prírodné prostredie? Prispieva jeho znečistenie k rozvoju civilizačných chorôb a predčasných úmrtí? 6. V súčasnosti je veľmi moderný model agresívneho konzumu – prevláda téza, že konzum je cieľom každého človeka a len prostredníctvom neho možno získať šťastný život. Súhlasíte s touto tézou? 7. Môže kultúra určovať sociálnu citlivosť občanov a formovať ich správne konzumné vzory? 8. Môže dať kultúra životu zmysel? 9. Môže prinášať kultúra občanom uspokojenie? 10. Koná priemysel vždy čestne, dodáva svojím zákazníkom vždy dobré a kvalitné produkty? 11. Čo je to zastarávanie produktov? Je to férová prax? 12. Môže sa napríklad výroba tankov premietnuť do blahobytu celej krajiny? 13. Majú v sebe ľudia zakorenenú potrebu podieľať sa na kultúre a kultúrnom rozvoji? |

1. Obsahy pre učiteľa

Vybrané argumenty, ktoré môžu byť použité počas diskusie. Prípadné odovzdanie argumentov žiakov by malo byť realizované na základe zásad objasnených vo Všeobecných odporúčaniach *pre učiteľov o diskusiách pri práci s mládežou so sluchovým postihnutím*.

|  |  |
| --- | --- |
| **Argumenty pre zástancov priemyselných investícií** | **Argumenty pre zástancov kultúrnych investícií** |
| 1. Investície do priemyslu prinášajú hospodársky rozvoj krajiny, ktorý prirodzene podporuje aj rozvoj kultúry. 2. Kultúra prináša, v menšej miere ako investície do priemyslu, blahobyt všetkých občanov. Práve rozvoj priemyslu ovplyvňuje blahobyt občanov. 3. Štát tým, že financuje priemyselný rozvoj, často investuje aj do vzdelania a infraštruktúry, a teda dotuje aj materiálnu a technickú kultúru. 4. Štáty, ktoré financujú rozvoj priemyslu, často investujú aj do školstva a vzdelávania svojich obyvateľov. Vzdelanejší ľudia častejšie konzumujú vysokú kultúru. 5. Len bohaté spoločenstvá môžu financovať kultúru. 6. Bohatí jednotlivci alebo podniky častejšie nakupujú umelecké diela alebo sú mecenášmi kultúry. 7. Bez dobre prosperujúceho priemyslu a sprievodných služieb nemožno vybudovať silnú strednú vrstvu, ktorá je stabilizátorom spoločenského života, je teda garantom rozvoja kultúry. 8. Bohaté krajiny sa väčšinou lepšie starajú o rozvoj kultúry napr.: majú prostriedky na obnovu pamiatok, udržanie divadiel alebo filharmónie. 9. Ľudia v prvom rade potrebujú dobré existenčné podmienky. Preto je dôležité zabezpečiť im dôstojnejšiu existenciu, než dotovať kultúru, ktorá je prirodzenou aktivitou človeka, preto si nevyžaduje silnú podporu. 10. Vo vysoko rozvinutých krajinách je na prvom mieste hospodárstvo. 11. Možno si všimnúť vzťah medzi bohatstvom štátov a kvalitou a množstvom kultúrnych statkov, ktoré sú v nich vyrábané a starajú sa o nich. Bohaté národy kultúrne prekvitali, teraz aj v minulosti. | 1. Iniciatívy, v rámci toho aj rozvoj podnikania, vyplývajú z kultúrnych podmienok danej krajiny. 2. Podporou kultúry podnikania možno dosiahnuť väčší rozvoj podnikov v danom štáte. Niektoré veľké štátne investície do výstavby priemyselných závodov bývajú nerentabilné. 3. Kultúra sa neobmedzuje len na umenie. Podľa autorov Wikipédie je *najčastejšie chápaná ako celok duchovného a materiálneho dedičstva spoločnosti. Kultúru tiež možno opísať ako všetky produkty ľudí, rovnako materiálne ako aj nemateriálne: duchovné, symbolické, také ako vzorce správania a myslenia*. 4. O kvalite života občanov rozhoduje nielen hrubý domáci produkt, ale tiež prístup k vzdelaniu, zdravotnej starostlivosti a široko chápanej kultúre. 5. Existujú krajiny, ktorým ide hlavne o zvýšenie produkcie tovarov a služieb a neberú ohľad na občanov, prírodné prostredie a ochranu prírody. Početné príklady potvrdzujú, že priemysel môže znečisťovať prírodné prostredie. Znečistenia zasa prispieva k rozšíreniu civilizačných chorôb a predčasných úmrtí? 6. Kvôli túžbe po zisku je v dnešnej dobe moderný model agresívneho konzumu – ktorý presadzuje tézu, že konzum je cieľom každého človeka a len vďaka nemu je možné dosiahnuť šťastie v živote. Táto téza je nepravdivá a diskriminačná. 7. Kultúra môže zvýšiť sociálnu citlivosť občanov a formovať ich konzumné vzorce. 8. Kultúra môže dávať životu zmysel. 9. Účasť občanov na kultúre im prináša uspokojenie. 10. Priemyselná výroba nie je vždy čestná. 11. V hospodárskej histórií sveta je známy fenomén úmyselného zastarávania produktov, čiže činnosti zamerané na rýchle znehodnotenie produktov. Takto chcú nepoctivý podnikatelia prinútiť spotrebiteľa, aby si opäť kúpili daný produkt. Je to veľmi nečestné a stavia sa proti tomu aj Európska komisia, ktorá propaguje udržateľnú spotrebu. 12. Nie každé odvetvie priemyslu prináša aj blahobyt občanom, napr. výroba chemických a atómových zbraní môže ohroziť stabilitu sveta. 13. Ľudia majú prirodzene zakorenenú potrebu podieľať sa na kultúre, chcú byť jej aktívnymi tvorcami a prijímateľmi. |